《春晓同叶秀翀登七仙坛》
明代·张穆

不奈朝云合，春山态屡迁。偶知无再上，已是入重玄。

海气遥吞陆，蒲帆邈溯天。奇怀差可慰，安惜买山钱。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。